CELEX: 62018CA0664
Language: el
Date: 2021-03-04 00:00:00
Title: Υπόθεση C-664/18: Απόφαση του Δικαστηρίου (έβδομο τμήμα) της 4ης Μαρτίου 2021 — Ευρωπαϊκή Επιτροπή κατά Ηνωμένου Βασιλείου της Μεγάλης Βρετανίας και της Βόρειας Ιρλανδίας [Παράβαση κράτους μέλους – Περιβάλλον – Οδηγία 2008/50/ΕΚ – Ποιότητα του ατμοσφαιρικού αέρα – Άρθρο 13, παράγραφος 1, και παράρτημα XI – Συστηματική και διαρκής υπέρβαση των οριακών τιμών του διοξειδίου του αζώτου (NO2) σε ορισμένες ζώνες του Ηνωμένου Βασιλείου – Άρθρο 23, παράγραφος 1 – Παράρτημα XV – Περίοδος υπερβάσεως «όσο το δυνατόν συντομότερη» – Κατάλληλα μέτρα]

3.5.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 163/2
            
         
      Απόφαση του Δικαστηρίου (έβδομο τμήμα) της 4ης Μαρτίου 2021 — Ευρωπαϊκή Επιτροπή κατά Ηνωμένου Βασιλείου της Μεγάλης Βρετανίας και της Βόρειας Ιρλανδίας
      (Υπόθεση C-664/18) (1)
      
      (Παράβαση κράτους μέλους - Περιβάλλον - Οδηγία 2008/50/ΕΚ - Ποιότητα του ατμοσφαιρικού αέρα - Άρθρο 13, παράγραφος 1, και παράρτημα XI - Συστηματική και διαρκής υπέρβαση των οριακών τιμών του διοξειδίου του αζώτου (NO2) σε ορισμένες ζώνες του Ηνωμένου Βασιλείου - Άρθρο 23, παράγραφος 1 - Παράρτημα XV - Περίοδος υπερβάσεως «όσο το δυνατόν συντομότερη» - Κατάλληλα μέτρα)
      (2021/C 163/02)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: αρχικώς J. Norris και K. Petersen, στη συνέχεια E. Manhaeve και J. Norris)
      
         Καθού: Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: F. Shibli, επικουρούμενος από τον J. Morrison, Barrister)
      
         Παρεμβαίνουσα υπέρ του καθού: Ομοσπονδιακή Δημοκρατία της Γερμανίας (εκπρόσωποι: αρχικώς T. Henze και S. Eisenberg, στη συνέχεια J. Möller και S. Eisenberg, επικουρούμενοι από τους U. Karpenstein, F. Fellenberg και K. Dingemann, Rechtsanwälte)
      
         Διατακτικό
      
      Το Δικαστήριο αποφασίζει:
      
                  1)
               
               
                  Το Ηνωμένο Βασίλειο της Μεγάλης Βρετανίας και της Βόρειας Ιρλανδίας,
                  υπερβαίνοντας συστηματικώς και διαρκώς σε 16 ζώνες του Ηνωμένου Βασιλείου την ετήσια οριακή τιμή διοξειδίου του αζώτου (NO2), ήτοι στις ζώνες UK0001 (αστική περιοχή του Greater London)· UK0002 (αστική περιοχή των West Midlands)· UK0003 (αστική περιοχή του Greater Manchester)· UK0004 (αστική περιοχή του West Yorkshire)· UK0013 (αστική περιοχή του Teesside)· UK0014 (The Potteries)· UK0018 (Kingston upon Hull)· UK0019 (αστική περιοχή του Σαουθάμπτον)· UK0024 (αστική περιοχή της Γλασκόβης)· UK0029 (Eastern)· UK0031 (South East)· UK0032 (East Midlands)· UK0033 (North West & Merseyside)· UK0034 (Yorkshire & Humberside)· UK0035 (West Midlands), και UK0036 (North East), καθώς και την ωριαία οριακή τιμή του NO2 στη ζώνη UK0001 (αστική περιοχή της Greater London [ευρύτερης περιοχής του Λονδίνου]), από 1ης Ιανουαρίου 2010 έως και το 2017, παρέβη τις υποχρεώσεις που υπέχει από τις συνδυασμένες διατάξεις του άρθρου 13, παράγραφος 1, και του παραρτήματος XI της οδηγίας 2008/50/ΕΚ του Ευρωπαϊκού Κοινοβουλίου και του Συμβουλίου, της 21ης Μαΐου 2008, για την ποιότητα του ατμοσφαιρικού αέρα και καθαρότερο αέρα για την Ευρώπη,
                  και
                  μη λαμβάνοντας, από τις 11 Ιουνίου 2010, τα κατάλληλα μέτρα για την εξασφάλιση της τηρήσεως των οριακών τιμών για το NO2 στο σύνολο των ζωνών αυτών, παρέβη τις υποχρεώσεις που υπέχει από τις συνδυασμένες διατάξεις του άρθρου 23, παράγραφος 1, μεμονωμένα και σε συνδυασμό με το παράρτημα XV της οδηγίας 2008/50, και ιδίως από την προβλεπόμενη στο άρθρο 23, παράγραφος 1, δεύτερο εδάφιο, της ως άνω οδηγίας υποχρέωση, να μεριμνά ώστε η περίοδος υπερβάσεως να είναι όσο το δυνατόν συντομότερη.
               
            
                  2)
               
               
                  Το Ηνωμένο Βασίλειο της Μεγάλης Βρετανίας και της Βόρειας Ιρλανδίας φέρει, πέραν των δικαστικών εξόδων του, τα έξοδα της Ευρωπαϊκής Επιτροπής.
               
            
                  3)
               
               
                  Η Ομοσπονδιακή Δημοκρατία της Γερμανίας φέρει τα δικαστικά έξοδά της.
               
            
         (1)  EE C 445 της 10.12.2018